**Penyakit kencing tikus** atau **leptospirosis** (juga dikenali sebagai **penyakit/sindrom Weil**, **demam *canicola***, **demam ladang tebu** dan **demam 7 hari**:290) merupakan penyakit berjangkit zoonosis yang berpunca daripada bakteria filum Spirochaete dalam genus *Leptospira* yang menjejaskan manusia dan sejumlah besar haiwan, termasuk mamalia, burung, afimbia, dan reptilia. Penyakit ini pertama kali digambarkan oleh Adolf Weil pada tahun 1886 apabila dia melaporkan "penyakit jangkitan akut dengan splenomegali, penyakit kuning dan nephritis". *Leptospira* pertama kali dilihat pada 1907 dari hirisan buah pinggang bedah siasat. Pada 1908, Inada dan Ito pertama kali mengenal pasti ia sebagai organisma penyebab  dan pada 1916 menyedari kehadirannya pada tikus.

Sebanyak lebih kurang 13 genetik bakteria *Leptospira* berbeza boleh berjangkit pada manusia. Ianya disebarkan melalui haiwan liar atau haiwan ternakan. Rodensia merupakan haiwan yang biasa direkodkan menyebarkan bakteria ini, melalui permukaan atau air yang tercemar dengan air kencing haiwan ini yang kemudiannya menyentuh di bahagian kulit, mata atau hidung. Dalam negara dunia ketiga, penyakit ini biasanya tersebar di kalangan pekebun atau mereka yang kurang memberi perhatian kepada kebersihan sekeliling.

Tanda dan gejala mungkin tiada, tetapi juga melibatkan gejala ringan (sakit kepala, sakit otot dan demam) hingga teruk (pendarahan peparu atau meningitis).

Untuk membasmi penyakit ini, biasanya pemakaian peralatan perlindungan digunakan pada mereka yang berdepan dengan haiwan yang berpotensi dijangkiti bakteria ini, atau membasuh di bahagian yang terkena permukaan yang telah dicemari dengan bakteria ini atau mengurangkan jumlah tikus di kawasan yang berkepadatan tinggi. Terdapat juga vaksin khas untuk haiwan untuk membendung beberapa jenis *Leptospira* yang berpotensi mengurangkan risiko pembawaan penyakit kepada manusia. Bagi manusia, terdapat beberapa vaksin yang digunakan bagi pesakit yang diserang penyakit ini seperti doksisiklina, penisilin atau seftriakson.

Dianggarkan sejuta kes kencing tikus dicatatkan dalam setahun, dengan kira-kira 58,900 kematian. Penyakit ini biasanya terjadi di kawasan beriklim tropika panas, namun begitu ianya berpotensi untuk disebarkan di kawasan beriklim lain.

Punca
-----

Mikrograf pengimbas electron sejumlah bacteria Leptospira sp. Di atas penapis polikarbon 0.1 µm.
Leptospirosis disebabkan oleh bakteria Spirochaete yang dikenali sebagai *Leptospira* yang sekurang-kurangnya terdapat dalam 5 serovar kepentingan di Amerika Syarikat dan Kanada menyebabkan penyakit pada anjing (Icterohaemorrhagiae, Canicola, Pomona, Grippotyphosa, dan Bratislava). Terdapat jangkitan jenis lain (yang jarang). Secara genetik organisma leptospira berlainan boleh dikenal pasti secara serologi dan sebaliknya. Dengan itu, pertelingkahan wujud berkenaan asas mengenal pasti jenis. Sistem serologi tradisi kelihatannya lebih berguna dari segi diagnostik dan epidemiologi pada masa ini (yang mungkin berubah dengan pembangunan lanjut dan perkembangan teknologi seperti PCR - polymerase chain reaction).

Leptospirosis disebarkan melalui kencing haiwan yang dijangkiti dan berjangkit selagi ia masih lembab. Sungguhpun tikus, dan mondok merupakan hos utama, sejumlah besar mamalia lain termasuk anjing, rusa, arnab, landak, lembu, biri-biri, rakoon, possum, skunk, dan mamalia laut tertentu mampu membawa dan menyebarkan penyakit sebagai hos kedua. Anjing mungkin menjilat kencing haiwan yang dijangkiti dari rumput atau tanah, atau minum dari lopak yang dijangkit. Terdapat laporan "anjing rumah" dijangkiti leptospirosis kelihatannya kerana menjilat kencing tikus yang dijangkiti yang memasuki rumah. Jenis habitat yang berkemungkinan membawa bacteria berjangkit adalah tebing sungai berlumpur, terusan, longkang, dan kawasan peliharaan ternakan berlumpur di mana terdapat laluan biasa bagi samaada mamalia liar atau ladang. Terdapat kaitan langsung antara jumlah air hujan dan kejadian leptospirosis, menjadikannya bermusim di kawasan serdahana dan sepanjang tahun di kawasan bercuaca tropika.

Leptospirosis turut disebarkan melalui air mani haiwan dijangkiti. Pekerja rumah penyembelihan boleh dijangkiti melalui sentuhan dengan cecair badan dan darah.

Manusia boleh dijangkiti melalui hubungan dengan air, makanan, atau tanah yang mengandungi kencing haiwan yang dijangkiti ini. Ini mungkin berlaku dengan menelan makanan atau air yang dicemari, atau melalui sentuhan luka pada kulit. Penyakit ini tidak diketahui berjangkit dari manusia ke manusia dan kes penyebaran bacteria pada mereka yang sedang sembuh amat jarang bagi manusia. Leptospirosis biasa berlaku dikalangan peminat sukan air di kawasan tertentu kerana lama berendam diketahui menggalakkan kemasukan bakteria. Peluncur dan pengayuh air berbuih ("whitewater")  adalah berisiko tinggi di kawasan yang diketahui mempunyai bacteria, dan boleh dijangkit dengan menelan air tercemar Leptospirosis, menyimbah air tercemar Leptospirosis pada mata atau hidung, atau atau luka terdedah kepada air yang dijangkiti. Pekerjaan berisiko termasuk veterinarian, pekerja penyembelihan, petani, pekerja kumbahan, dan mereka yang bekerja di rumah tinggal, pendayung juga kadang-kala diketahui turut dijangkiti penyakit tersebut.

Simptom
-------

Jangkitan Leptospiral pada manusia menyebabkan sejumlah symptom, dan sesetengah mereka yang dijangkiti mungkin tidak menunjukkan sebarang symptom sama sekali. Leptospirosis merupakan penyakit dwifasa ("biphasic") yang bermula dengan simptom seperti selsema (demam, sejuk, myalgia, sakit kepala yang kuat). Fasa pertama sembuh, dan pesakit tanpa symptom ("asymptomatic") sehingga fasa kedua bermula. Ini berciri meningitis, kerosakan hati (menyebabkan demam kuning), dan kegagalan buah pinggang. Jangkitan ini sering kali salah diagnosis kerana symptom yang meluas. Ini mendorong kepada jumlah kes berdaftar yang jauh lebih rendah berbanding yang sebenarnya berlaku. Simptom leptospirosis termasuk demam tinggi, sakit kepala yang teruk, sejuk, sakit otot, dan muntah-muntah, dan mungkin termasuk demam kuning, mata merah, sakit perut, cirit-birit, dan keradangan. Simptom bagi manusia hadir selepas 4–14 hari tempoh pengeraman.

Tempoh pengeraman (tempoh pendedahan kepada symptom pertama bagi haiwan antara 2 hingga 20 hari. Bagi anjing kerosakan hati dan buah pinggang merupakan paling biasa oleh leptospirosis. Vaskulitis boleh berlaku, menyebabkan lebam/edema dan berkemungkinan pembekuan dalam salur darah tersebar (disseminated intravascular coagulation -DIC). Myocarditis, pericarditis, meningitis, dan uveitis juga turutan yang mungkin. Leptospirosis perlu disyaki dan dimasukkan sebagai sebahagian diagnosis pembezaan sekiranaya mata putih bagi anjing kelihatan jaundice (walaupun sedikit kekuningan). Ketiadaan jaundice tidak menyingkirkan kemungkinan leptospirosis sepenuhnya, dan kehadirannya mungkin menunjukkan hepatitis atau pathologi hati lain dan bukannya leptospirosis. Muntah-muntah, demam, hilang selera makan, kurang kencing, kencing gelap atau perang luar biasa, dan lesu juga merupakan tanda-tanda penyakit.

Komplikasi
----------

Komplikasi termasuk meningitis, kelesuan melampau, kehilangan pendengaran, masalah pernafasan, azotemia, dan masalah buah pinggang ("renal interstitial tubular necrosis", yang menyebabkan kegagalan buah pinggang dan sering kali kegagalan hati (bentuk penyakit ini yang teruk dikenali sebagai **Penyakit Weil**, sunggupun ia turut dikenali sebagai **Sindrom Weil**). masalah kardiovaskular juga mungkin.

Diagnosis
---------

Pengunaan teknik pewarna perak pada tisu buah pinggang, membongkar kehadiran bacteria *Leptospira*.
Apabila dijangkiti mikrorganism boleh dijumpai dalam darah pada 7 hingga 10 hari permulaan (memulakan tindak balas serologi yang boleh dikenalpasti) dan kemudiannya berpindah ke buah pinggang. Selepas 7 hingga 10 hari mikrorganism boleh dijumpai dalam kencing segar. Selepas itu, usaha diagnostik awal termasuk menguji contoh serum atau darah dengan panel jenis berlainan. Ia juga mungkin bagi menternak mikroorganism dari darah, serum, kencing segar dan biopsy buah pinggang segar. Ujian fungsi buah pinggang (Nitrogen Urea Darah dan creatinine) termasuk juga bagi fungsi hati dijalankan. Yang terkemudian mendedahkan peningkatan serdahana transaminases. Peningkatan sebentar aras aspartate aminotransferase (AST), alanine aminotransferase (ALT), dan gamma-glutamyltransferase (GGT) adalah agak serdahana. Aras ini mungkin normal , malah bagi kanak-kanak dengan jaundise.

Diagnosis perubatan bagi leptospirosis disahkan dengan ujian seperti Enzyme-Linked Immunosorbent Assay (ELISA) dan PCR. Ujian serologi, MAT (microscopic agglutination test), dianggap piwaian Emas bagi mendiagnosis leptospirosis. Oleh kerana satu panel besar leptospira berbeza perlu di sub-ternak dengan kerap, satu proses yang memakan masa dan mahal, ia jarang digunakan, terutama di negara membangun.
Daftar diagnosis pembezaan bagi leptospirosis adalah amat besar disebabkan simptom yang pelbagai. Bagi bentuk demam serdahana hingga amat teruk, daftar iermasuk demam denggi dan demam hemorrhagik yang lain, hepatitis dari pelbagai etiologi, virus meningitis, demam malaria dan demam kepialu. Bentuk ringan boleh dibezakan dari influenza dan bentuk lain penyakit oleh virus. Ujian khusus perlu bagi diagnosis tepat bagi leptospirosis. Di bawah keadaan capaian terhad (contoh. negara membangun) kepada cara diagnostik khusus, perhatian perlu diberikan kepada anamnesis pesakit. Faktor seperti kawasan kediaman, hubungan dengan air bertakung tercemar (mandian, berenang, bekerja di ladang banjir, dll.) dan/atau sejarah perubatan tikus yang menyokong hipotesis leptospirosis dan bertindak sebagai petunjuk bagi ujian khusus (sekiranya ada).

Leptospira boleh diternak menggunakan perantaraan Ellinghausen-McCullough-Johnson-Harris, yang dieram pada 28 hingga 30 °C. Masa purata bagi positif adalah tiga minggu dengan maksima tiga bulan. Ini menjadikan teknik kultur tidak berguna bagi tujuan diagnostik, tetaapi biasa digunakan dalam penyelidikan.

Pencegahan
----------

Doksisiklina boleh digunakan bagi menghalang jangkitan bagi pengembara ke kawasan berisiko tinggi.

Rawatan
-------

Rawatan leptospirosis merupakan proses agak rumit terdiri daripada dua komponen utama: memendam agen penyebab dan melawan kemungkinan komplikasi. Dadah eetiotropik adalah antibiotik, seperti sefotaksim, doksisiklina, penisilin, ampisilin dan amoksisilin (doksisiklina juga boleh digunakan sebagai profilaksis). Vaksin bagi manusia masih belum ada; vaksin haiwan hanya terdapat bagi beberapa jenis strain, dan hanya berkesan bagi beberapa bulan. Dos ubat-ubatan bagi manusia adalah seperti berikut: doksisiklina 100 mg oral setiap 12 jam selama 1 minggu atau penisilin 1–1.5 MU setiap 4 jam selama 1 minggu. Doksisiklina 200–250 mg sekali seminggu diberi sebagai profilaksis.[*perlu rujukan*] Bagi anjing, penisilin paling biasa digunakan bagi merawat fasa leptospiremik (jangkitan pada darah), dan doksisiklina digunakan bagi menyingkir keadaan pembawa tanpa gejala.

Langkah rawatan sokongan (terutama bagi kes teruk) termasuk penyahtoksinan dan normalisasi keseimbangan hidroelektrolit. Larutan glukosa dan garam mungkin diberikan; dialisis digunakan bagi kes teruk. Peningkatan serum kalium adalah biasa dan jika kadar kalium menjadi terlalu tinggi langkah khas perlu diambil. Aras serum fosforus juga mungkin turut meningkat sama kepada aras yang tidak dapat diterima akibat kegagalan buah pinggang. Rawatan bagi hiperfosfatemia terdiri daripada merawat penyakit punca, dialisis sekiranya diperlukan, atau mengambil kalsium karbonat hanya selepas memeriksa kadar serum kalsium (kedua aras adalah berkait). Dos pemberian kortikosteroid dikurangkan secara beransur (cth. prednisolon bermula dari 30–60 mg) semasa 7–10 hari dicadangkan oleh sesetengah pakar dalam kes dimana kesan pendarahan haemorrhagik teruk. Penjagaan organ khusus dan rawatan adalah penting bagi kes buah pinggang, hati, atau pembabitan jantung.

Epidemiologi
------------

Jangkitan tahunan berbeza dari 0.02 setiap 100,000 di cuaca sederhana sehingga 10 100 setiap 100,000 di kawasan tropika.

Sejarah
-------

Leptospirosis dijangka sebagai punca epedemik dikalangan pribumi Amerika sepanjang persisiran Massachusetts masa kini yang berlaku dengan ketibaan Pilgrims pada 1620 dan menghapuskan kebanyakan penduduk pribumu. Cadangan sebelumnya termasuk wabak, demam kuning, cacar, influenza, demam campak, typhus, demam kepialu, trichinellosis, meningitis, dan jangkitan syndemik oleh virus hepatitis B dengan agen delta. Tiada satupun yang bertepatan dengan kesemua bukti seperti leptospirosis. Sungguhpun penyakit ini mungkin di bawa ke Dunia Baru oleh orang-orang Eropah, penyebarannya juga dipengaruhi oleh aktiviti harian berisiko tinggi oleh puak Pribumi Amerika. Hipotesis leptospirosis disokong dengan kejadian wabak moden yang dikenal pasti sebagai leptospirosis teruk, sesetengahnya diikuti dengan kadar kematian yang tinggi (Kepulauan Andaman pada akhir 1980-an, Filipina pada 2009, Ireland pada 2010).

Punca bagi epidemik ini kekal misteri, sementara wabak lain pada tempoh masa yang sama agak jelas diketahui. Epidemik dianggap kejadian penting dalam sejarah Amerika kerana kegagalan koloni Teluk Plymouth mungkin bererti kegagalan koloni British di Amerika Utara 

Sebelum digambarkan oleh Weil pada 1886, penyakit ini dikenali sebagai demam kuning jaundice berjangkit dan kemungkinan besar sama dengan penyakit Weil, atau icterik leptospirosis teruk. Semasa kempen Mesir, tentera Napoleon mengalami apa yang kemungkinannya demam kuning jaundice berjangkit. Demam kuning jaundice berjangkit berlaku dikalangan tentera semasa Perang Saudara Amerika. Ia juga dilaporkan di kalangan tentera di Gallipoli dan medan pertempuran lain semasa Perang Dunia Pertama, di mana keadaan lembab peperangan kubu parit menggalakkan jangkitan. Istilah yang digunakan pada awal abad ke-20 bagi menggambarkan leptospirosis termasuk denggi palsu Jawa, demam tujuh hari, demam musim luruh, penyakit Akiyama dan demam paya. *L icterohaemorrhagieae* dikenal pasti sebagai agen agen penyebab dalam wabak sebelum Perang Dunia Kedua di Jepun, di mana bercirikan demam kuning jaundice dan kadar kematian yang tinggi.

Rujukan
-------

1. 1 2 3 4  Soo ZM, Khan NA, Siddiqui R (Januari 2020). "Leptospirosis: Increasing importance in developing countries". *Acta Tropica*. **201**: 105183. doi:10.1016/j.actatropica.2019.105183. PMID 31542372.
2. 1 2 3  McBride AJ, Athanazio DA, Reis MG, Ko AI (October 2005). "Leptospirosis". *Current Opinion in Infectious Diseases*. **18** (5): 376–86. doi:10.1097/01.qco.0000178824.05715.2c. PMID 16148523. S2CID 220576544.
3. 1 2 3 4  Karpagam KB, Ganesh B (January 2020). "Leptospirosis: a neglected tropical zoonotic infection of public health importance-an updated review". *European Journal of Clinical Microbiology & Infectious Diseases*. **39** (5): 835–846. doi:10.1007/s10096-019-03797-4. PMID 31898795. S2CID 209669669.
4. 1 2 3  Lane AB, Dore MM (2016). "Leptospirosis: A clinical review of evidence based diagnosis, treatment and prevention". *World Journal of Clinical Infectious Diseases*. **6** (4): 61. doi:10.5495/wjcid.v6.i4.61. ISSN 2220-3176.
5. ↑  Farrar J, Hotez P, Junghanss T, Kang G, Lalloo D, White NJ (2013). *Manson's Tropical Diseases E-Book* (dalam bahasa Inggeris). Elsevier Health Sciences. m/s. 438. ISBN 978-0-7020-5306-1. Diarkibkan daripada yang asal pada 8 September 2017. Dicapai pada 2 September 2017.
6. ↑  Evangelista KV, Coburn J (September 2010). "Leptospira as an emerging pathogen: a review of its biology, pathogenesis and host immune responses". *Future Microbiology*. **5** (9): 1413–25. doi:10.2217/fmb.10.102. PMC 3037011. PMID 20860485.
7. 1 2 3  Costa F, Hagan JE, Calcagno J, Kane M, Torgerson P, Martinez-Silveira MS, dll. (2015). "Global Morbidity and Mortality of Leptospirosis: A Systematic Review". *PLOS Neglected Tropical Diseases*. **9** (9): e0003898. doi:10.1371/journal.pntd.0003898. PMC 4574773. PMID 26379143.
8. ↑  James, William D.; Berger, Timothy G.; dll. (2006). *Andrews' Diseases of the Skin: clinical Dermatology*. Saunders Elsevier. ISBN 0-7216-2921-0. Explicit use of et al. in: `|author=` (bantuan)CS1 maint: multiple names: authors list (link)
9. ↑  Stimson AM (1907). "Note on an organism found in yellow-fever tissue." *Public Health Reports* **22**:541.
10. ↑  Inada R, Ito Y. Lapuran mengenai jumpaan organisma penyebab (spesies baru spirocheta) bagi penyakit Weil. Tokyo Ijishinshi. 1908;1915:351-60.
11. ↑  Inanda R, Ido Y, Hoke R, Kaneko R, Ito H. The Etiology, Mode of Infection and Specific Therapy of Weil's Disease. J Exper Med 23;377:1916.
12. ↑  "Leptospirosis" (PDF). *The Center for Food Security and Public Health*. Oktober 2013. Dicapai pada 8 November 2014.
13. ↑  Wasiński B, Dutkiewicz J (2013). "Leptospirosis—current risk factors connected with human activity and the environment". *Ann Agric Environ Med*. **20** (2): 239–44. PMID 23772568.
14. 1 2 3 4  Slack, A (Jul 2010). "Leptospirosis". *Australian family physician*. **39** (7): 495–8. PMID 20628664.
15. ↑  "Leptospirosis (Infection)". *Centers for Disease Control and Prevention*. Dicapai pada 8 November 2014.
16. ↑  "Leptospirosis". *NHS*. 11 Julai 2012. Dicapai pada 14 Mac 2014.
17. ↑
18. 1 2 3  Langston CE, Heuter KJ (2003). "Leptospirosis. A re-emerging zoonotic disease". *The Veterinary clinics of North America. Small animal practice*. **33** (4): 791–807. doi:10.1016/S0195-5616(03)00026-3. PMID 12910744.
19. ↑  Kiktenko VS; Balashov, NG; Rodina, VN (1976). "Leptospirosis infection through insemination of animals". *J Hyg Epidemiol Microbiol Immunol*. **21** (2): 207–213. PMID 987112.
20. ↑  Kayaking as a risk factor for leptospirosis. Shaw RD, Mo Med. 1992; 89(6):354-7 (ISSN: 0026-6620)
21. ↑  Seven Surfing Sicknesses, .
22. ↑  Weil syndrome definition - Medical Dictionary definitions of popular medical terms easily defined on MedTerms
23. ↑  Rule PL, Alexander AD (1986). "Gellan gum as a substitute for agar in leptospiral media". *J Clin Microbiol*. **23** (3): 500–504. PMC 268682. PMID 3754265.
24. 1 2  Pavli A, Maltezou HC (2008). "Travel-acquired leptospirosis". *J Travel Med*. **15** (6): 447–53. doi:10.1111/j.1708-8305.2008.00257.x. PMID 19090801.
25. ↑  Marr JS, Cathey JT. New hypothesis for cause of an epidemic among Native Americans, New England, 1616–1619. Emerg Infect Dis [serial on the Internet]. 2010 February, DOI: 10.3201/edi1602.090276 CDC.gov
26. ↑  Webster N. A brief history of epidemic and pestilential diseases. Hartford (CT): Hudson and Goodwin; 1799
27. ↑  Williams H. The epidemic of the Indians of New England, 1616-1620, with remarks on Native American infections. John Hopkins Hospital Bulletin. 190920:340-9.
28. ↑  Bratton TL. The identity of the New England Indian epidemic of 1616-19. Bull Hist Med. 1988;62:351-83.
29. ↑  Speiss A, Speiss BD. New England pandemic of 1616-1622. cause and archeological implication. Man in the Northeast. 1987;34:71-83.
30. ↑  Vijayachari P, Sugunan AP, Sharma S, Roy S, Natarajaseenivasan K, Sehgal SC. Leptospirosis in the Andaman Islands, India. Trans R Soc Trop Med Hyg. 2008;102:117-22. DOI: 10.1016/j.trstmh.2007.08.012
31. ↑  ProMED-mail. Leptospirosis - Philippines (02): background. ProMED-mail 2009; 18 Oct: 20091018.3579. Promedmail.org, Accessed 16 January 2010.
32. ↑  ProMED-mail. Leptospirosis, fatal - Ireland (02): background. ProMED-mail 2010; 06 Jan: 20100106.0055. Promedmail.org Accessed 16 January 2010.
33. ↑  1616: The Counterfactual
34. ↑  Strong RP. Stitt's Diagnosis, Prevention and Treatment of Tropical Diseases. Seventh Edition. Blakiston: York PA; 1944.
35. ↑  Neill M. The problem of acute infectious jaundice in the United States. Public Health Rep. 1918;33:717-26.

Pautan luar
-----------

* (Melayu) Bahaya kencing tikus - Berita Harian. Diarkibkan 2010-04-07 di Wayback Machine
* (Melayu) Bahana kencing tikus - Kosmo.
* The Leptospirosis Information Center
* U.S. Disease Control and Prevention Center page on Leptospirosis
* Leptonet.net - the Leptospirosis information portal
* International Leptospirosis Society page
* A Symposium on Leptospirosis: Collection of peer-reviewed articles from The Journal of Postgraduate Medicine
* Leptoinfo.com - A website for Dog Owners and Veterinary Professionals dedicated to sharing information on Leptospirosis in Canada

Bacaan lanjut
-------------

* Bharti, A. R. et al. (2003), "Leptospirosis: a zoonotic disease of global importance", *Lancet Infect. Dis.* 3:12 757-71